** E m l é k e z t e t ő **

**Ughy Attila**

polgármester úr

részére

Megbeszélés polgármester úr irodájában

2015. február 18-án (szerdán)

**A megbeszélésen részt vettek:**

Ughy Attila

dr. Molnár Gábor

Kardos Gábor

**Tárgy:** polgármester úr tájékoztatása dr. Gável Henrik atyánál

2015. február 5-én megtartott tájékoztató-egyeztető megbeszélésről.

**A tájékoztató-egyeztető megbeszélést dr. Gável Henrik atyánál a Települési Értéktár Bizottság elnökeként Kardos Gábor kezdeményezte a következő témákban:**

1./ Az „**egykori Katolikus Kultúrotthon**” épülete jelenlegi és jövőbeni helyzetének

áttekintése - javaslat,

2./ A **Bókay Árpád Általános Iskola tornatermi, étkeztetési, közösségi és oktatási**

**tér-kialakítási gondjainak** jelenlegi és jövőbeni helyzete - javaslat,

3./ A Képviselőtestület 2014. márciusában az általam vezetett **Bókay-Kert Fejlesztési Terv**

Előkészítő Munkacsoport konszenzussal elfogadott Bókay-Kert Fejlesztési Stratégiájában

megfogalmazottak - javaslat,

4./ A 2014. év végi Magyar Közlönyben megjelent Kormány-határozat, amelyik a kormány

„**Sírkert-rekonstrukciós programjá**”-nak elindításáról szól,

5./ **„Emlék-keresztet” szeretnénk állítani kerületünk régi, szinte nyom nélkül felszámolt**

**temetőinek, elődeink emlékének megőrzése érdekében** korábbi javaslatom szerint a

civil szervezetek és a hívek bevonásával az Üllői út és a Cziffra Gy. utca sarkánál, az

egykori lőrinci temetőnél - javaslat,

6./ **Szeretnénk stációt felállítani a Szent Lőrinc Kápolnához vezető sétány mellett** korábbi

javaslatom szerint civil szervezetek és a hívek bevonásával - javaslat,

7./ **Egyházzenei koncert megrendezése a Szent Lőrinc Kápolnában -** javaslat.

**Polgármester úr tájékoztatása**:

1./ Az „**egykori Katolikus Kultúrotthon**” épülete jelenlegi és jövőbeni helyzetének

áttekintése - javaslat

Henrik atya jelezte, hogy a 2014. tavaszán kerületünkben megtartott egyházmegyei vizitáción a javaslatunk támogatott volt, készen az önkormányzattal történő tárgyalásra. Jelezte egyben, hogy az „egykori Katolikus Kultúrotthon” újbóli egyházi tulajdonba vételét szívén viseli és támogatja. Polgármester úr egyeztető megbeszélést támogató elvi álláspontját pedig támogatóan továbbítaná az egyházmegye felé.

**A megbeszélésen a következő lehetséges kiindulás fogalmazódott meg:**

--- A Katolikus Egyház a megegyezés szerint tenné meg visszavásárlási javaslatát

--- Az Önkormányzat a Bókay Árpád Általános Iskola étkezési-tornatermi-közösségi-

oktatási gondjainak megoldása érdekében az iskolafejlesztési projektet beemelné a

készülő kerületi Integrált Településfejlesztési Stratégia ötéves céljai közé

--- Az Önkormányzat elindítja a tervezési munkákat annak érdekében, hogy megfelelő

kormányzati projektkiírás esetében megfelelő szakmai anyag birtokában (vannak már

előzetes tervjavaslatok) sikeresen indulni tudjon, a „Katolikus Kultúrotthon” egyházi

újbóli visszavásárlásából származó bevételéből pedig az önrészt biztosítani tudja

--- Az iskolafejlesztési projekt befejezéséig a „Katolikus Kultúrotthont” a Bókay Árpád

Általános Iskola havi bérleti díj fizetése ellenében továbbra is használhatná testnevelési

órák, közösségi rendezvények megtartására

**Polgármester úr támogatta a javaslatot, támogatta a tájékozódó-egyeztető megbeszélések megkezdését az egyházmegye és az önkormányzat képviselőinek bevonásával**. Támogató véleményét dr. Gável Henrik atya, jelzésének megfelelően, továbbítja majd az egyházmegye felé.

**Polgármester úr véleménye a többi témában:**

(dr. Gável Henrik atya a többi javaslatot is támogatta, jelezve azonban, hogy adott témáknál szükséges polgármester úr támogató egyetértése is.)

3./ A **Bókay-Kert Fejlesztési Terv** az Önkormányzat Integrált Településfejlesztési

Stratégiájának része lesz.

4./ A **„Sírkert-rekonstrukciós program**” jogszabályi kerete nem tesz lehetővé

önkormányzati kezdeményezést

5./ Támogatja **„Emlék-kereszt” állítását kerületünk régi, szinte nyom nélkül felszámolt**

**temetőinek, elődeink emlékének megőrzése érdekében** és egyeztető megbeszélést

javasol a kerületi főépítész véleményének figyelembe vételével

6./Támogatja **stáció felállítását a Szent Lőrinc Kápolnához vezető sétány mellett,**

megfogalmazta javaslatát is, amelyet a Bókay-Kert Fejlesztési Terv-hez kapcsolódóan

lehet majd megvalósítani

Budapest, 2015. február 18. Kardos Gábor

a Települési Értéktár Bizottság elnöke

a Bókay-telep egykori képviselője